प्रेम अझ लेख्छन्, “बेबी हालदारले सिर्जना गरेको यो कृति तिनले प्रतिष्ठा कमाउनुको निम्ति थिएन न कि एक साहित्यकार नै बन्ने तिनको इच्छा थियो _ तर यस पुस्तकले विश्वको बजारमा प्रसिद्धि कमाएको छ _ जुनै भाषामा अनुवाद भए तापनि यो पुस्तक अति नै लोकप्रिय भएको छ _ बेबीले सबै पक्षबाट प्रेरणा एवं उत्साह पाएपछि सन् २००८ सालमा ‘इषत-रुपान्तर’ नामक पुस्तक लेखेकी छन् जो कलकत्ताको रोशनी प्रकाशनले प्रकाशित गरेको छ _ बेबी को ‘आलो-आँधारि’पुस्तक NCERT-ले अनुमोदन गरेर एघारौं श्रेणीको पाठ्यपुस्तकको रूपमा पनि मान्यता प्राप्त भएको छ _”
